Diari Oficial de la Generalitat Valenciana


Sumari del DOGV 4947, del 16-02-2005 (2005/1038)

RESOLUCIÓ de 24 de gener de 2005, de la Universitat Miguel Hernández d'Elx, per la qual s'alça la suspensió del nomenament de María del Mar Sánchez López, acordada per Resolució rectoral número 1.292/2004, de data 22 de desembre de 2004, i s'ordena a la Secretaria General d'esta Universitat que reprenga el procediment en el moment en què va quedar detingut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4947

Data del DOGV
:   16-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1038


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 24 de gener de 2005, de la Universitat Miguel Hernández d'Elx, per la qual s'alça la suspensió del nomenament de María del Mar Sánchez López, acordada per Resolució rectoral número 1.292/2004, de data 22 de desembre de 2004, i s'ordena a la Secretaria General d'esta Universitat que reprenga el procediment en el moment en què va quedar detingut. [2005/A1038]
  
Amb data 2 de desembre del 2004, s'ha dictat la Resolució número 1.225/2004, que eleva a la Comissió de Reclamacions dels concursos d'accés als cossos docents universitaris, sota el règim jurídic de la LRU d'esta Universitat Miguel Hernández, el recurs interposat per Gabriel Ruiz Ruiz, en l'assumpte de referència, a l'efecte de produir el preceptiu pronunciament sobre la seua admissibilitat o no.
  
Vist l'acord de la Comissió de Reclamacions dels concursos d'accés als cossos docents universitaris, sota el règim jurídic de la LRU, de data 13 de desembre del 2004, que figura en l'expedient, pel qual s'admet a tràmit l'esmentada reclamació interposada per Gabriel Ruiz Ruiz, contra la proposta de provisió de la plaça DF1134, catedràtic d'escola universitària, àrea de coneixement de Física Aplicada, convocada per Resolució de 15 de novembre del 2001, i igualment és sol·licitada, per l'esmentada Comissió, al rector, l'ampliació de terminis d'aquella, degudament fonamentada.
  
Vist que, amb data 22 de desembre del 2004 i amb el número 1.292/2004, es va emetre resolució rectoral que ordenava:
  
«1. Suspendre el nomenament de María del Mar Sánchez López -
  
2. Ampliar el termini de resolució del present expedient en un mes més ?-
  
Vist que amb data 11 d gener del 2005, la Comissió de Reclamacions de la Universitat Miguel Hernández ha emés acord que, en la seua part dispositiva, és literalment com es diu:
  
«Vista la Resolució rectoral 1.292/2004 de data 22 de desembre del 2004, de suspensió del nomenament de la candidata proposada per la comissió jutjadora de la plaça objecte de reclamació.
  
Considerant que la Comissió de Reclamacions és un òrgan la funció del qual és garantir que les propostes de provisió efectuades per les comissions jutjadores s'adeqüen a les bases de la convocatòria i als principis d'igualtat, mèrit i capacitat dels candidats en el procediment.
  
Considerant que la reclamant fonamenta la reclamació en els aspectes següents:
  
a) Valoració inadequada de la puntuació obtinguda per mèrits
  
b) Impossibilitat de presentació a la segona prova del concurs.
  
Considerant que el Reial Decret 1.888/1984, ?, en l'article 8, apartat 2, lletra a), referint-se a les actuacions de la Comissió indica: ?- efectuar l'acte de constitució d'esta i procedir, a continuació, a fixar i fer públics els criteris que s'utilitzaran en la valoració de les proves, a estos efectes i sense perjuí d'aquells criteris específics que, si és el cas, establisca el Consell d'Universitats per a una àrea o grup d'àrees, es tindrà en compte, amb caràcter general, en els concursos a places de catedràtic d'universitat o escola universitària i - que en el primer exercici haurà d'assignar-se-li, com a mínim, un valor doble i, com a màxim, un valor triple que al segon exercici, i que en aquell s'avaluaran com a mèrit prioritari les activitats d'investigació dels candidats?.
  
Vist que, de l'examen de l'expedient del concurs, els criteris de valoració establits per la Comissió han sigut aplicats als concursants, de conformitat amb el que s'ha acordat.
  
Considerant que el mencionat Reial Decret 1.888/1984, en l'article 9, apartat 3, referint-se a la primera prova dels corresponents exercicis indica ?- Esta prova tindrà caràcter eliminatori per a tots aquells concursants que no hi obtinguen, almenys, tres vots?.
  
Vist que, dels candidats presentats al primer exercici, únicament María del Mar Sánchez López obté, almenys, tres vots.
  
Per tot això, i després de les deliberacions corresponents, la Comissió de Reclamacions:
  
Resol desestimar la reclamació plantejada per Gabriel Ruiz Ruiz, i en conseqüència ratificar la proposta de la comissió jutjadora del concurs oposició per a la provisió de la plaça DF1134, catedràtic d'escola universitària, àrea de coneixement de Física Aplicada, de data 11 de novembre del 2004, a favor de la candidata María del Mar Sánchez López, derivada de la Convocatòria de 15 de novembre del 2001 (BOE núm. 290, de 04.12.2001).»
  
Vist el Reial Decret 1.888/1984, de data 26 de setembre, pel qual es regulen els concursos per a les provisions de places dels cossos docents universitaris, quant al desenvolupament de les proves i els terminis a què s'hauran de sotmetre les actuacions del tribunal.
  
Per tot l'anterior i en virtut de les competència que m'han sigut conferides, resolc:
  
Primer
  
Incorporar a l'expedient administratiu l'Acord de la Comissió de Reclamacions, d'esta Universitat, de data 11 de gener del 2005, que desestima la reclamació plantejada per Gabriel Ruiz Ruiz, i en conseqüència ratificar la proposta de la comissió jutjadora del concurs oposició per a la provisió de la plaça DF1134, catedràtic d'escola universitària, àrea de coneixement de Física Aplicada, de data 11 de novembre del 2004, a favor de la candidata María del Mar Sánchez López, derivada de la Convocatòria de 15 de novembre del 2001 (BOE núm. 290, de 04.12.2001).
  
Segon
  
Alçar la suspensió de nomenament de María del Mar Sánchez López, acordada per Resolució rectoral nombre 1.292/2004, de data 22 de desembre del 2004, que ordena a la Secretaria General d'esta Universitat que reprenga el procediment en el moment en què es va quedar detingut.
  
Tercer
  
Notificar la present resolució al recurrent i a la candidata proposada personalment, i a la resta d'interessats per mitjà d'inserció succinta d'esta resolució en el Boletín Oficial del Estado i en el Diari Oficial de la Generalitat Valenciana.
  
Quart
  
Que es remeta còpia d'esta resolució a la Comissió de Reclamacions i al Servici de Recursos Humans d'esta Universitat.
  
Quint
  
Contra la present resolució, es podrà interposar recurs contenciós administratiu, en el termini de dos mesos, davant del Jutjat Contenciós Administratiu número 1 d'Elx, des de la seua recepció per notificació o publicació de la mateixa resolució.